หนูมีประจำเดือนครั้งล่าสุดเมื่อ21ตุลาแล้วมามีเพศสัมพันกับแฟน27ตุลาเป็นครั้งแรกทั้งคู่ เข้าไปแค่ส่วนปลายไม่ถึง3นาทีก็เอาออก แฟนยังไม่เสร็จ และหลังจากนั้นหนูก็ไปซื้อยาคุมฉุกเฉินมาทานในเวลา2ชั่วโมงค่ะ วันนี้วันที่2พฤศจิกา มีเลือดออกมาความรู้สึกเหมือนเป็นประจำเดือน ว่าใช่เลือดล้างหน้าเด็กรึป่าว แล้วมีโอกาสท้องมากน้อยเท่าไหร่คะ?
สวัสดีค่ะ สงสัย,หากประจำเดือนมา 21 ต.ค. แล้วได้มีเพศสัมพันธ์ในวันที่ 27 ต.ค. เท่ากับมีเพศสัมพันธ์ในวันที่ 7 นับจากวันแรกที่มีประจำเดือนมา ถือว่ายังอยู่ในระยะปลอดภัย โอกาสที่จะตั้งครรภ์นั้นถือว่าน้อยมาก คือน้อยกว่า 1% นอกจากนี้ หากฝ่ายชายยังไม่ถึงจุดสุดยอด และยังไม่มีการหลั่งน้ำอสจิเกิดขึ้น โอกาสที่จะตั้งครรภ์ก็ถือว่าไม่มี ดังนั้น จริงๆ แล้วจึงควรทานยาคุมฉุกเฉินไปโดยไม่จำเป็นค่ะสำหรับเลือดที่ออกในวันที่ 2 พ.ย. น่าจะเป็นเลือดที่เกิดจากผลของยาคุมฉุกเฉินได้ ไม่ใช่ประจำเดือน เพราะประจำเดือนเพิ่งมาไปไม่นานค่ะ ส่วนประจำเดือนในรอบต่อไปนั้น ก็อาจจะมาช้ากว่าปกติได้ค่ะหลังจากนี้ หากจะมีเพศสัมพันธ์บ่อยๆ ก็ควรใช้วิธีคุมกำเนิดที่มีประสิทธิภาพสูง เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งจะช่วยป้องกันการตั้งครรภ์ได้มากกว่า 99% ไม่ควรทานยาคุมฉุกเฉินเป็นประจำ เพราะจะมีผลต่อการทำงานของรังไข่ ทำให้มีเลือดออกผิดปกติ และประจำเดือนมาผิดปกติได้ อีกทั้งประสิทธิภาพของยาคุมฉุกเฉินก็ไม่ถือว่าดีมากนัก โดยจะช่วยป้องกันการตั้งครรภ์ได้ประมาณ 58%-95%